sukhrobnurali/uzbek-legal-corpus huggingface dataset:
Xalqaro moliya institutlari ishtirokida investitsiya loyihalarini amalga oshirish mexanizmini takomillashtirish chora-tadbirlari toʻgʻrisida
(resolution, 2015-11-23)

Iqtisodiyotni tarkibiy oʻzgartirish, tarmoqlarni modernizatsiyalash va diversifikatsiyalash dasturlarining oʻz vaqtida amalga oshirilishini taʼminlash, xalqaro moliya institutlari, xorijiy hukumat moliya tashkilotlari va donor mamlakatlarni jalb etgan holda amalga oshiriladigan investitsiya loyihalarini amalga oshirish tizimini yanada takomillashtirish, loyihalarni amalga oshirish samaradorligini oshirish va muddatlarini qisqartirish maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Moliya vazirligi, Tashqi iqtisodiy aloqalar, investitsiyalar va savdo vazirligi, Tiklanish va taraqqiyot jamgʻarmasi tomonidan tayyorlangan xalqaro moliya institutlari, xorijiy hukumat moliya tashkilotlari va donor mamlakatlar ishtirokidagi investitsiya loyihalari doirasida tashkil etilgan va faoliyatini amalga oshirayotgan loyihani amalga oshirish guruhlari sonining ilovaga* muvofiq maqbullashtirilgan roʻyxati va shtatdagi xodimlar soni maʼlumot uchun qabul qilinsin. 2. Oʻzbekiston Respublikasi Qishloq va suv xoʻjaligi vazirligi, Sogʻliqni saqlash vazirligi, “Oʻzkommunxizmat” agentligi, “Oʻzbekenergo” aksiyadorlik jamiyati, “Oʻzbekiston temir yoʻllari” aksiyadorlik jamiyati, Oʻzbekiston Respublikasi Moliya vazirligi huzuridagi Respublika yoʻl jamgʻarmasi, Toshkent shahri hokimligi, boshqa tashkilotlar — loyihalarning tashabbuskorlari 2016-yil 1-yanvargacha boʻlgan muddatda belgilangan tartibda: ushbu qaror talablariga muvofiq loyihani amalga oshirish guruhlarini qayta tashkil etish va ularning shtat jadvalini oʻzgartirish boʻyicha zarur tadbirlar amalga oshirilishini; qayta tashkil etilgan loyihani amalga oshirish guruhlari zarur tajriba va bilimlarga ega boʻlgan yuqori malakali kadrlar bilan butlanishini taʼminlasinlar. 3. Oʻzbekiston Respublikasi Iqtisodiyot vazirligi, Moliya vazirligi hamda Tashqi iqtisodiy aloqalar, investitsiyalar va savdo vazirligi — Jahon banki, Osiyo taraqqiyot banki, Islom taraqqiyot banki va xalqaro moliya institutlarida, xorijiy hukumat moliya tashkilotlari va donor mamlakatlardagi boshqaruvchilar idoralari belgilangan tartibda: loyihani amalga oshirish guruhlari faoliyatini maqbullashtirish boʻyicha amalga oshirilayotgan chora-tadbirlar xalqaro moliya tashkilotlari, xorijiy hukumat moliya tashkilotlari va donor mamlakatlar bilan kelishilishini; qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida bir oy muddatda Oʻzbekiston Respublikasi Vazirlar Mahkamasiga takliflar kiritilishini taʼminlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Tadbirkorlik subyektlariga “yagona darcha” tamoyili boʻyicha davlat xizmatlari koʻrsatadigan yagona markazlarning moddiy-texnika bazasini mustahkamlash chora-tadbirlari toʻgʻrisida
(resolution, 2015-11-23)

Oʻzbekiston Respublikasi Prezidentining “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida” 2015-yil 28-sentabrdagi PQ-2412-son qarori amalga oshirilishini taʼminlash, shuningdek “yagona darcha” tamoyili boʻyicha tadbirkorlik subyektlariga davlat xizmatlari koʻrsatadigan yagona markazlarni (keyingi oʻrinlarda “yagona darcha” markazi deb ataladi) zamonaviy tashkiliy texnika va kompyuter uskunalari bilan qoʻshimcha ravishda jihozlash maqsadida Vazirlar Mahkamasi qaror qiladi: 1. Oʻzbekiston Respublikasi Adliya vazirligi, Iqtisodiyot vazirligi, Moliya vazirligi, Axborot texnologiyalari va kommunikatsiyalarini rivojlantirish vazirligi hamda Savdo-sanoat palatasining zarur zamonaviy tashkiliy texnika va kompyuter uskunalarini markazlashtirilgan tarzda xarid qilish yoʻli bilan “yagona darcha” markazlarini qoʻshimcha ravishda jihozlash toʻgʻrisidagi taklifiga rozilik berilsin. 2. Vazirlar Mahkamasining “Tender savdolari oʻtkazishni yanada takomillashtirish chora-tadbirlari toʻgʻrisida” 2015-yil 14-sentabrdagi 264-son qarori bilan tashkil etilgan Axborot texnologiyalarini va kommunikatsiyalarni rivojlantirish sohasida amalga oshiriladigan investitsiya loyihalari doirasida tovarlar, ishlar va xizmatlarni xarid qilish boʻyicha idoralararo tender komissiyasi: “yagona darcha” markazlarini qoʻshimcha ravishda jihozlash uchun zamonaviy tashkiliy texnika va kompyuter uskunalari yetkazib beruvchilarni aniqlash boʻyicha eng yaxshi takliflarni, istisno tariqasida, oʻn kun muddatda tanlab olsin; xarid qilinadigan tashkiliy texnika va kompyuter uskunalari belgilangan minimal talablarga muvofiqligi yuzasidan qatʼiy nazoratni taʼminlasin. 3. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari: oʻtkazilgan tanlov natijalari boʻyicha “yagona darcha” markazlarini qoʻshimcha ravishda jihozlash uchun 1-ilovaga* muvofiq tarkibda va miqdorda zamonaviy tashkiliy texnika va kompyuter uskunalari xarid qilishga yetkazib beruvchilar bilan shartnomalar tuzilishini; belgilangan minimal talablarni hisobga olgan holda “yagona darcha” markazlari 2015-yil oxirigacha zarur mebel, inventar va boshqa asbob-uskunalar bilan qoʻshimcha ravishda jihozlanishini taʼminlasinlar. 4. Mintaqalar boʻyicha “yagona darcha” markazlarini qoʻshimcha ravishda jihozlash uchun zamonaviy tashkiliy texnika va kompyuter uskunasini xarid qilishni moliyalashtirish manbalari 2-ilovaga* muvofiq belgilansin. 5. Oʻzbekiston Respublikasi Markaziy bankiga vakolatli bank bilan birgalikda “yagona darcha” markazlarini qoʻshimcha ravishda jihozlash uchun zamonaviy tashkiliy texnika va kompyuter uskunalari xarid qilish uchun mablagʻlar belgilangan tartibda konvertatsiya qilinishini taʼminlash tavsiya etilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Xalqaro shartnomani tasdiqlash toʻgʻrisida
(resolution, 2015-11-20)

1. 2015-yil 28-may kuni Seul shahrida imzolangan Oʻzbekiston Respublikasi Hukumati va Koreya Respublikasi Hukumati oʻrtasida haydovchilik guvohnomalarini oʻzaro tan olish va almashtirish toʻgʻrisidagi bitim tasdiqlansin. 2. Oʻzbekiston Respublikasi Ichki ishlar vazirligi va Tashqi ishlar vazirligi mazkur xalqaro shartnomani amalga oshirish yuzasidan masʼul vakolatli organlar etib belgilansin. 3. Oʻzbekiston Respublikasi Tashqi ishlar vazirligi mazkur xalqaro shartnomaning kuchga kirishi uchun Oʻzbekiston Respublikasi tomonidan zarur boʻlgan davlat ichki tartib-taomillari bajarilganligi hamda uni amalga oshirish uchun masʼul vakolatli organlar toʻgʻrisida tegishli bildirishnomani yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari mazkur xalqaro shartnoma kuchga kirganidan soʻng Oʻzbekiston Respublikasi majburiyatlarining bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
2015-yil 5-dekabr shanba dam olish kunini 2015-yil 7-dekabr dushanba kuniga koʻchirish toʻgʻrisida
(resolution, 2020-09-28)

Oʻzbekiston Respublikasi Konstitutsiyasi kunini nishonlash munosabati bilan hamda aholining dam olishi uchun qulay shart-sharoitlar yaratish va ish vaqtidan oqilona foydalanish maqsadida: 2015-yil 5-dekabr shanba dam olish kuni 2015-yil 7-dekabr dushanba kuniga koʻchirilsin; 2015-yil 5-dekabr shanba kuni ish kuni deb eʼlon qilinsin.
Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomaning 18-bandiga oʻzgartirish kiritish haqida
(resolution, 2017-04-01)

Oʻzbekiston Respublikasi Prezidentining 2015-yil 28-sentabrdagi PQ-2412-sonli “Tadbirkorlik subyektlariga “yagona darcha” tamoyili boʻyicha davlat xizmatlari koʻrsatish tartibini yanada takomillashtirish chora-tadbirlari toʻgʻrisida”gi qaroriga va Vazirlar Mahkamasining 2003-yil 8-yanvardagi 8-sonli qarori bilan tasdiqlangan Oʻzbekiston Respublikasi Davlat statistika qoʻmitasi toʻgʻrisidagi nizomga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2011-yil 1-iyuldagi 3-mb-sonli qarori (roʻyxat raqami 2251, 2011-yil 2-avgust) (Oʻzbekiston Respublikasi qonun hujjatlari toʻplami, 2011-y., 31-son, 334-modda) bilan tasdiqlangan Elektron zaxiraga olish tizimi va firma nomlarining markazlashtirilgan maʼlumotlar bazasining ishlash tartibi toʻgʻrisidagi yoʻriqnomaning 18-bandidagi “tuman (shahar) hokimliklari huzuridagi Tadbirkorlik subyektlarini roʻyxatdan oʻtkazish inspeksiyalari” degan soʻzlar “bir darcha” markazlari” degan soʻzlar bilan almashtirilsin. 2. Mazkur qaror Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Xoʻjalik yurituvchi subyektlarga bir nechta bankda hisob raqamlar ochish va ulardan toʻlovlarni amalga oshirish tartibini oʻz kuchini yoʻqotgan deb topish toʻgʻrisida
(resolution, 2015-11-17)

Oʻzbekiston Respublikasining Soliq kodeksiga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligi va Markaziy banki Boshqaruvi tomonidan 1999-yil 20-dekabrda 97 va 99-89-son bilan tasdiqlangan Xoʻjalik yurituvchi subyektlarga bir nechta bankda hisob raqamlar ochish va ulardan toʻlovlarni amalga oshirish tartibi (roʻyxat raqami 864, 2000-yil 5-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 1-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Davlat soliq qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
2016 — 2020-yillarda gidroenergetikani rivojlantirish dasturi toʻgʻrisida
(resolution, 2017-08-14)

Oʻzbekiston Respublikasi Prezidentining 2015-yil 5-maydagi “2015 — 2019-yillarda iqtisodiyot tarmoqlari va ijtimoiy sohaga energiya sarfini kamaytirish, energiya tejovchi texnologiyalarni joriy etish chora-tadbirlari dasturi toʻgʻrisida”gi PQ-2343-son qarori ijrosi yuzasidan respublika yoqilgʻi balansini yanada chuqur diversifikatsiya qilish, jahon amaliyotining ilgʻor yutuqlarini hisobga olgan holda zamonaviy energiya tejamkor texnologiyalardan foydalanish negizida gidroenergetikada mavjud yangi texnik va texnologik qayta jihozlash hamda yangi ishlab chiqarish quvvatlarini yaratish orqali uglevodorod resurslarini tejashni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Iqtisodiyot vazirligi, Qishloq va suv xoʻjaligi vazirligi va “Oʻzbekenergo” AJ tomonidan ishlab chiqilgan quyidagilarni nazarda tutuvchi 2016 — 2020-yillarda gidroenergetikani rivojlantirish dasturi maʼqullansin: 2016 — 2020-yillarda respublikaning tabiiy suv oqimlari va suv xoʻjaligi obyektlarida “Oʻzbekenergo” AJ tizimida yangi gidroelektrstansiyalar qurish va mavjudlarini modernizatsiya qilish, 1-ilovaga muvofiq; 2016 — 2020-yillarda respublikaning tabiiy suv oqimlari va suv xoʻjaligi obyektlarida Qishloq va suv xoʻjaligi vazirligi tizimida yangi gidroelektrstansiyalar qurish va mavjudlarini modernizatsiya qilish, 2-ilovaga muvofiq. 2. “Oʻzbekenergo” AJ va “Oʻzbekiston Respublikasi Qishloq va suv xoʻjaligi vazirligi rahbarlariga 2016 — 2020-yillarda gidroenergetikani rivojlantirish dasturi parametrlarining oʻz vaqtida va sifatli bajarilishi hamda zamonaviy resurslarni tejaydigan texnologik yechimlarni joriy etish sohasida jahon amaliyotining ilgʻor yutuqlarini hisobga olgan holda ilmiy va texnik asoslangan qidiruv ishlari asosida loyiha hujjatlari ishlab chiqilishini taʼminlash yuzasidan shaxsiy javobgarlik yuklansin. 4. Belgilansinki: Oʻzbekiston Respublikasi Qishloq va suv xoʻjaligi vazirligining gidroelektrstansiyalarida ishlab chiqarilgan elektr energiyasini sotishdan tushgan mablagʻlar qayta investitsiyalash yoʻli bilan amaldagi gidroelektrstansiyalarni modernizatsiya qilish va yangilarini qurishga yoʻnaltiriladi; Oʻzbekiston Respublikasi Qishloq va suv xoʻjaligi vazirligining gidroelektrstansiyalarida ishlab chiqariladigan elektr energiyasi uchun toʻlov “Oʻzsuvenergo” birlashmasi tizimi boʻyicha hisoblangan tarifda, lekin qoʻshilgan qiymat soligʻisiz isteʼmolchilar uchun yakuniy tarifning 75 foizidan koʻp boʻlmagan miqdorida amalga oshiriladi. 5. Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi har yili Oʻzbekiston Respublikasining investitsiya dasturini shakllantirishda ushbu qaror bilan maʼqullangan dasturda nazarda tutilgan investitsiya loyihalarini belgilangan tartibda kiritsin. 6. Vazirliklar va idoralar bir oy muddatda oʻz normativ-huquqiy hujjatlarini mazkur qarorga asosan muvofiqlashtirsin. 7. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari G.I. Ibragimov zimmasiga yuklansin.
Yoʻlovchilarning davlat majburiy shaxsiy sugʻurtasini oʻtkazish, sugʻurta toʻlovlari boʻyicha transport tashkilotlari bilan hisob-kitob qilish, sugʻurta pullarini aniqlash va toʻlash tartibi haqidagi qoidalarni oʻz kuchini yoʻqotgan deb topish toʻgʻrisida
(order, 2015-11-11)

Oʻzbekiston Respublikasining “Tashuvchining fuqarolik javobgarligini majburiy sugʻurta qilish toʻgʻrisida”gi, 2015-yil 9-iyundagi OʻRQ-388-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish, shuningdek ayrim qonun hujjatlarini oʻz kuchini yoʻqotgan deb topish toʻgʻrisida”gi qonunlariga va Oʻzbekiston Respublikasi Vazirlar Mahkamasining 2015-yil 15-sentabrdagi 266-son “Tashuvchining fuqarolik javobgarligini majburiy sugʻurta qilish toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga muvofiq buyuraman: 1. Oʻzbekiston Respublikasi Moliya vazirligi tomonidan 1993-yil 7-avgustda 51/27-son bilan tasdiqlangan Yoʻlovchilarning davlat majburiy shaxsiy sugʻurtasini oʻtkazish, sugʻurta toʻlovlari boʻyicha transport tashkilotlari bilan hisob-kitob qilish, sugʻurta pullarini aniqlash va toʻlash tartibi haqidagi qoidalar (roʻyxat raqami 27, 1994-yil 1-mart) oʻz kuchini yoʻqotgan deb topilsin. 2. Mazkur buyruq 2015-yil 27-noyabrdan kuchga kiradi.
Tovar-xomashyo birjalari orqali yuridik va jismoniy shaxslar tomonidan eksportga faqat erkin almashtiriladigan valyutaga sotiladigan tovarlar roʻyxatiga qoʻshimchalar kiritish toʻgʻrisida
(resolution, 2015-11-10)

Tovarlarning birja va yarmarka savdosini yanada ragʻbatlantirish, tovarlarni chetga olib chiqishni tartibga solish hamda eksportdan valyuta tushumlarini koʻpaytirish maqsadida Vazirlar Mahkamasi qaror qiladi: 1. Vazirlar Mahkamasining 1999-yil 15-apreldagi 174-son qarori (Oʻzbekiston Respublikasi QT, 1999-y., 4-son, 19-modda) bilan tasdiqlangan Tovar-xomashyo birjalari orqali yuridik va jismoniy shaxslar tomonidan eksportga faqat erkin almashtiriladigan valyutaga sotiladigan tovarlar roʻyxatiga quyidagi mazmundagi 61 va 62-pozitsiyalar qoʻshilsin: 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Turkmanistonning avtotransport vositalaridan undiriladigan yigʻimlar stavkalariga oʻzgartirish kiritish toʻgʻrisida
(resolution, 2018-05-04)

Uchinchi mamlakatlardan yuklarni Oʻzbekiston Respublikasiga tashishda va Oʻzbekiston Respublikasi hududidan yuklarni olib chiqishda Turkmaniston avtotransport vositalaridan yoʻl yigʻimlari stavkalarini tenglik asosida qoʻllash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining 1999-yil 28-sentabrdagi 447-son qarori (Oʻzbekiston Respublikasi QT, 1999-y., 9-son, 59-modda) bilan tasdiqlangan Turkmanistonning avtotransport vositalaridan undiriladigan yigʻimlar stavkalariga quyidagi mazmundagi izoh qoʻshilsin: 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Hukumatining ayrim qarorlariga qoʻshimchalar kiritish va baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Vazirlar Mahkamasining “Tender savdolari oʻtkazishni yanada takomillashtirish chora-tadbirlari toʻgʻrisida” 2015-yil 14-sentabrdagi 264-son qarori)
(resolution, 2021-12-30)

Oʻzbekiston Respublikasi Vazirlar Mahkamasining “Tender savdolari oʻtkazishni yanada takomillashtirish chora-tadbirlari toʻgʻrisida” 2015-yil 14-sentabrdagi 264-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga qoʻshimchalar kiritilsin. 2. Oʻzbekiston Respublikasi Vazirlar Mahkamasining 2007-yil 27-apreldagi 201-f-son farmoyishi oʻz kuchini yoʻqotgan deb hisoblansin. 3. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 2003-yil 3-iyuldagi 302-son qarori (Oʻzbekiston Respublikasi QT, 2003-y., 7-son, 57-modda) bilan tasdiqlangan Oʻzbekiston Respublikasi hududida kapital qurilishdagi tanlov savdolari toʻgʻrisida nizomning 1-bandiga quyidagi mazmundagi xatboshi qoʻshilsin: “Iqtisodiyotning tegishli tarmoqlarida va ijtimoiy sohada amalga oshiriladigan investitsiya loyihalari doirasida tovarlar, ishlar va xizmatlarni xarid qilishni amalga oshirishda bitta kontrakt boʻyicha 5,0 mln AQSh dollaridan ortiq ekvivalentdagi summadagi kapital qurilish bilan bogʻliq boʻlgan tovarlar, ishlar va xizmatlar xarid qilishni amalga oshirishda tanlov savdolari Vazirlar Mahkamasining “Tender savdolari oʻtkazishni yanada takomillashtirish chora-tadbirlari toʻgʻrisida” 2015-yil 14-sentabrdagi 264-son qarorida nazarda tutilgan xususiyatlarni hisobga olgan holda oʻtkaziladi”.
Tibbiy faoliyatning tegishli turi, hajmi va tipini amalga oshirish uchun zarur boʻlgan moddiy-texnik bazaga, tibbiyot asbob-uskunalariga va boshqa texnika vositalariga, shu jumladan tibbiyot anjomlariga boʻlgan minimal talablarga qoʻshimchalar kiritish toʻgʻrisida
(order, 2017-11-01)

Oʻzbekiston Respublikasi Vazirlar Mahkamasining 2012-yil 29-martdagi 92-son “Tibbiy faoliyatni litsenziyalash tartibini takomillashtirish toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2012-yil 3-oktabrdagi 281-son buyrugʻi (roʻyxat raqami 2396, 2012-yil 23-oktabr) (Oʻzbekiston Respublikasi qonun hujjatlari toʻplami, 2012-y., 43-son, 500-modda) bilan tasdiqlangan Tibbiy faoliyatning tegishli turi, hajmi va tipini amalga oshirish uchun zarur boʻlgan moddiy-texnik bazaga, tibbiyot asbob-uskunalariga va boshqa texnika vositalariga, shu jumladan, tibbiyot anjomlariga boʻlgan minimal talablarga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran uch oy oʻtgach kuchga kiradi. 1. 11-band quyidagi mazmundagi xatboshilar bilan toʻldirilsin: “Nefrologiya ixtisoslik turida gemodializ muolajasini oʻtkazish uchun qoʻshimcha ravishda quyidagi tibbiyot asbob-uskunalari va anjomlari boʻlishi lozim: gemodializ apparati toʻplami; muzlatkich; dezinfeksiya eritmalari uchun kyuvet; siydik chiqarish kateteri (2 donadan kam boʻlmasligi lozim); kornsang (2 donadan kam boʻlmasligi lozim); qaychi (2 donadan kam boʻlmasligi lozim); pinset (2 donadan kam boʻlmasligi lozim); zond (2 donadan kam boʻlmasligi lozim); tsapka (2 donadan kam boʻlmasligi lozim); buyraksimon lotok (2 donadan kam boʻlmasligi lozim).”. 2. 12-band quyidagi mazmundagi xatboshilar bilan toʻldirilsin: “Nefrologiya ixtisoslik turida gemodializ muolajasini oʻtkazish uchun qoʻshimcha ravishda quyidagi tibbiyot asbob-uskunalari va anjomlari boʻlishi lozim: gemodializ apparati toʻplami; dezinfeksiya eritmalari uchun kyuvet; siydik chiqarish kateteri (2 donadan kam boʻlmasligi lozim); kornsang (2 donadan kam boʻlmasligi lozim); qaychi (2 donadan kam boʻlmasligi lozim); pinset (2 donadan kam boʻlmasligi lozim); zond (2 donadan kam boʻlmasligi lozim); tsapka (2 donadan kam boʻlmasligi lozim); buyraksimon lotok (2 donadan kam boʻlmasligi lozim).”. 3. Mazkur qoʻshimchalar Oʻzbekiston Respublikasi Savdo-sanoat palatasi bilan kelishilgan.
Tibbiyot muassasalari tiplari va ixtisoslik turlari boʻyicha tibbiy faoliyat hajmiga talablar toʻgʻrisidagi nizomga oʻzgartirish va qoʻshimchalar kiritish haqida
(order, 2017-07-31)

Oʻzbekiston Respublikasi Vazirlar Mahkamasining 2012-yil 29-martdagi 92-son “Tibbiy faoliyatni litsenziyalash tartibini takomillashtirish toʻgʻrisida”gi qaroriga muvofiq buyuraman: 1. Oʻzbekiston Respublikasi sogʻliqni saqlash vazirining 2012-yil 3-oktabrdagi 282-son buyrugʻi (roʻyxat raqami 2399, 2012-yil 2-noyabr) (Oʻzbekiston Respublikasi qonun hujjatlari toʻplami, 2012-y., 45-son, 518-modda) bilan tasdiqlangan Tibbiyot muassasalari tiplari va ixtisoslik turlari boʻyicha tibbiy faoliyat hajmiga talablar toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-band quyidagi mazmundagi xatboshi bilan toʻldirilsin: “Tibbiyot muassasalarida nefrologiya ixtisosligida gemodializ muolajasi amalga oshirilishi mumkin.”. 2. 7-bandning oʻn uchinchi xatboshisi quyidagi tahrirda bayon etilsin: “faqat davlat muassasalari tomonidan amalga oshirilishi belgilangan tibbiy ekspertizalarni, shu jumladan tibbiy-mehnat, harbiy-tibbiy, sud-tibbiyot, sud-psixiatriya, sanitariya-gigiyena ekspertizalarini oʻtkazish;”. 3. Ilovaning 5-bandi quyidagi mazmundagi xatboshi bilan toʻldirilsin: “keratoplastika.”. 4. Mazkur oʻzgartirish va qoʻshimchalar Oʻzbekiston Respublikasi Savdo-sanoat palatasi bilan kelishilgan.